Ivo Josipović

Ivo Josipović, (s. 28. elokuuta 1957 Zagreb) on kroatialainen poliitikko, säveltäjä ja maansa kolmas presidentti vuosina 2010–2015. Josipović edusti poliitikkona Kroatian sosiaalidemokraattista puoluetta.

Josipović opiskeli oikeustieteitä ja valmistui maisteriksi vuonna 1985 ja tohtoriksi 1994. Lisäksi Josipović on opiskellut Zagrebin musiikkiakatemiassa. Ennen presidenttikauttaan Josipović toimi Kroatian parlamentin jäsenenä vuodesta 2003 lähtien.

Josipović voitti 32,4 prosentin ääniosuudella Kroatian presidentinvaalien ensimmäisen kierroksen 27. joulukuuta 2009. Josipovićin vastaehdokkaaksi vaalien toiselle kierrokselle tuli sitoutumaton Milan Bandić.Ennakkosuosikki sai äänivyöryn Kroatiassa Yle Uutiset Toinen kierros pidettiin 10. tammikuuta 2010. Josipović sai äänistä 60,29 % ja valittiin maansa kolmanneksi presidentiksi.Josipovic voitti Kroatian presidentinvaalit Yle Uutiset.

Josipović pyrki toisellekin presidenttikaudelle, mutta tammikuussa 2015 pidetty vaali ratkesi hänen vastaehdokkaansa Kolinda Grabar-Kitarovićin niukkaan voittoon.

 Lähteet 

 Aiheesta muualla 

Luokka:Kroatian presidentit
Luokka:Vuonna 1957 syntyneet
Luokka:Elävät henkilöt